**Vyhlásenie školy
o udelení súhlasu dotknutých osôb so spracovaním osobných údajov za účelom spracovania, vyhodnotenia a zverejnenia výsledkov súťaže a zverejnenia, reprodukcie a publikovania súťažných príspevkov**

Škola ako prevádzkovateľ v súlade so *zákonom č. 18/2018 Z.z. o ochrane osobných údajov a zmene a doplnení niektorých zákonov (ďalej len „Zákon“) a Nariadením EP a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Nariadenie GDPR“)* (ďalej len „prevádzkovateľ 1“), ktorá sa zaregistrovala **do *súťažných aktivít VII. ročníka HOVORME O JEDLE*** *(ďalej len „Súťaž“)*, *ktorých organizátorom a prevádzkovateľom je Slovenská poľnohospodárska a potravinárska komora, so sídlom Záhradnícka 21, 81107 Bratislava, IČO 31826253 a Centrum rozvoja znalostí o potravinách n. o., so sídlom Záhradnícka 21, Bratislava 811 07, IČO 45731 322 (ďalej len „Prevádzkovateľ 2)* vyhlasuje, že dotknuté osoby zapojené do *súťaže* dali súhlas so spracovaním osobných údajov samostatne na účel:

**1. *zverejnenia, reprodukcie a publikovania súťažných príspevkov (výtvarného, literárneho, fotografického diela alebo súťažného príspevku k súťažno-vzdelávacej aktivite Hovorme o jedle) prihlásených do Súťaže s uvedením osobných údajov v rozsahu meno, priezvisko, vek, trieda, škola, fotografia, videonahrávka na webovej stránke www.opotravinach.sk a v informačných a propagačných materiáloch vydávaných Prevádzkovateľom 2,***

***2. spracovania, vyhodnotenia a zverejnenia výsledkov Súťaže s uvedením osobných údajov v rozsahu meno, priezvisko, vek, trieda, škola, fotografia, videonahrávka na webovom stránke*** [***www.opotravinach.sk***](http://www.opotravinach.sk/) ***a v informačných a propagačných materiáloch vydávaných Prevádzkovateľom 2.***

*Prevádzkovateľ 1 súčasne vyhlasuje, že vie preukázať udelenie súhlasu dotknutými osobami.*

*Prevádzkovateľ 1 ďalej vyhlasuje a potvrdzuje, že sa oboznámil so všetkými informáciami uvedenými v tomto dokumente a je si vedomý svojich práv a povinností uvedených v čl. 12 až 23 Nariadenia GDPR, prípade § 19 až § 28 Zákona, ktoré upravujú resp. konkretizujú povinnosti prevádzkovateľa pri uplatňovaní práv dotknutých osôb. Súčasne vyhlasuje, že uvedené informácie považuje za zrozumiteľné a ich obsahu rozumie.*

*Prevádzkovateľ 2 prehlasuje, že na webovej stránke* [*www.opotravinach.sk*](http://www.opotravinach.sk) *v časti ochrana súkromia zverejnil všetky povinné informácie upravené právnymi predpismi o ochrane osobných údajov a zaviedol transparentný systém zaznamenávania bezpečnostných incidentov a akýchkoľvek otázok zo strany dotknutej osoby, ako aj iných osôb.*